Grupa+1

Marea poruncă a iubirii • Hristos ne-a spus aşa: „Iubiţi pe vrăjmaşii voştri, binecuvântaţi pe cei ce vă blestemă, faceţi bine celor ce vă urăsc şi vă rugaţi pentru cei ce vă supără şi vă prigonesc, ca să fiţi fiii Tatălui vostru cel din C eruri, care răsare soarele peste cei răi şi peste cei buni." • (Matei 5, 44-46) • Dacă nu puteţi face încă acest lucru, rugaţi-vă, ca să vă dea Dumnezeu darul iubirii. „Pentru că cel ce nu iubeşte pe fratele său, pe care-l vede, nu poate să iubească pe Dumnezeu, pe care nu-l vede." • (I Ioan 4,20) • Există păcate împotriva iubirii: egoismul (prea marea iubire de tine însuţi), ura. De exemplu, dacă s-ar urî cărămizile unei case între ele, casa imediat s-ar prăbuşi. Să avem grijă să nu ne cuprindă acest foc al iadului (ura), ci să aprindem în inimă focul iubirii, la care se încălzesc oamenii în Rai. Dumnezeu dă fulgii de zăpadă şi picăturile de ploaie peste toţi oamenii, buni sau răi, nu numai peste cei buni. Dumnezeu e bun şi ne iubeşte chiar dacă noi mai şi greşim. Ca şi în pilda fiului risipitor: El ne aşteaptă să lăsăm roşcovele păcatului şi să alergăm la sânul Său împărătesc şi părintesc. Noi, creştinii, pentru a gusta împreună cu El frumuseţile şi minunăţiile din împărăţia cerurilor, avem de îndeplinit o singură poruncă: să iubim şi noi. Să răspundem la iubirea lui Dumnezeu şi să ne iubim între noi. Noi avem mereu impresia că există mai multe porunci: să nu ucizi, să nu furi... Iată ce ne explică Sfântul Apostol Pavel despre ce înseamnă să iubeşti: să împlineşti toate celelalte porunci mai mici. „Dragostea îndelung rabdă, este bună, dragostea nu pizmuieşte, nu se laudă, nu se trufeşte. Dragostea nu se poartă cu necuviinţă, nu caută ale sale, nu se întărâtă, nu gândeşte răul; nu se bucură de nedreptate, ci se bucură de adevăr." (I Corinteni 13, 4-7) Ne-a explicat şi Domnul Iisus Hristos. Aşa cum te iubeşti pe tine, la fel trebuie să-i iubeşti şi pe ceilalţi. •  “Să iubeşti pe Domnul Dumnezeul tău din toată inima ta, din tot sufletul tău, din tot cugetul tău şi din toată puterea ta.” Aceasta este cea dintâi poruncă!  Iar a doua la fel ca aceasta:“Să iubeşti pe aproapele tău ca pe tine însuţi!”